/Návrh/

UZNESENIE VLÁDY SLOVENSKEJ REPUBLIKY
č. 
z ...... 2011

k návrhu
na uzatvorenie Protokolu, ktorým sa mení a dopĺňa Zmluva o Európskom informačnom systéme vozidiel a vodičských preukazov (EUCARIS)

Číslo materiálu:	              /2011	
Predkladateľ:	minister vnútra 
	
Vláda
A.	súhlasí
A.1.	s uzatvorením Protokolu, ktorým sa mení a dopĺňa Zmluva o Európskom informačnom systéme vozidiel a vodičských preukazov (EUCARIS)  (ďalej len „protokol“) podľa predloženého návrhu,
A.2.	s tým, že jej protokol nebude po podpise znovu predložený;

B.	odporúča
prezidentovi Slovenskej republiky
B.1.	splnomocniť ministra vnútra Slovenskej republiky a ako alternáta ministra zahraničných vecí Slovenskej republiky, štátneho tajomníka Ministerstva vnútra Slovenskej republiky, veľvyslanca Slovenskej republiky v Bruseli alebo veľvyslanca Slovenskej republiky v Haagu na podpis protokolu s výhradou ratifikácie,
B.2.	ratifikovať podpísaný protokol po vyslovení súhlasu Národnej rady Slovenskej republiky;

VLÁDA SLOVENSKEJ REPUBLIKY

Národnej rade Slovenskej republiky
B.3.	vysloviť súhlas s protokolom a rozhodnúť o tom, že ide o zmluvu, ktorá má podľa článku 7 odsek 5 Ústavy Slovenskej republiky prednosť pred zákonmi;

C.	poveruje
predsedníčku vlády

C.1.	predložiť protokol po jeho podpise Národnej rade Slovenskej republiky na vyslovenie súhlasu, 

ministra vnútra 
C.2.	odôvodniť návrh na uzatvorenie protokolu v Národnej rade Slovenskej republiky;

D.	ukladá
ministrovi vnútra 
D.1.	požiadať ministra zahraničných vecí, aby vykonal príslušné opatrenia spojené s nadobudnutím platnosti protokolu pre Slovenskú republiku,
D.2.	požiadať ministra zahraničných vecí, aby zabezpečil uverejnenie protokolu v Zbierke zákonov Slovenskej republiky.

Vykonajú:	predsedníčka vlády
minister zahraničných vecí 
minister vnútra

Na vedomie:	prezident Slovenskej republiky
predseda Národnej rady Slovenskej republiky